OpenLLM-France/wikimedia huggingface dataset:
# Maria Theresia Aostria

Maria Tereza Aostria e brezhoneg, Maria Theresia von Österreich en alamaneg, zo anv meur a briñsez :
* Maria Theresia (1717–1780), arc'hdugez Aostria, rouanez Hungaria, rouanez Bohemia, pried d'an impalaer Franz Iañ an Impalaeriezh Santel;
* Maria Theresia Aostria (1767–1827), rouanez Sachsen;
* Maria Theresia Aostria (1816–1867), rouanez an Div Sikilia, pried da Ferdinando II an Div Sikilia,
* Marie Theresia Aostria (1845–1927), arc'hdugez Aostria.

## Pennadoù kar

* Maria Theresia Aostria-Toskana
* Marie Therese Portugal (1855–1944)
# Maria Thins

Maria Thins (e-tro 1593 e Gouda – 27 a viz Kerzu 1680 e Delft) a oa mamm-gaer al livour izelvroat Johannes Vermeer. A-orin eus Gouda e oa he familh.

## He buhez

E 1622 e timezas gant Reynier Bolnes, hag eñ saver brik brudet ha pinvidik. E 1635 ez eas o eured da fall : he c'hoar a gavas anezhi o leñvañ war he gwele, goude m'en defe he gwaz skoet ganti. Dilojañ a reas ar c'houblad hag ec'h annezjas en un ti bet hini a livour Wouter Crabeth. Eno e kasjont buhezioù dispartiet : Bolnes en deveze koan asambles gant e vab, ha nac'h a rae komz ouzh e wreg ha kousket en estaj. E 1641 e tivizas Maria Thins dilojañ da Delft, m'edo he breur o chom. He gwaz a nac'has dispartiañ, met e 1649 e resevas-hi ur sammad argant bras eus e berzh.
E 1653 e timezas he merc'h, Catharina hec'h anv, gant Johannes Vermeer e Schipluiden. Ne ouezer ket perak ez eas ar c'houblad d'en em staliañ en he zi en Oude Langendijk. Eno e voe staliet stal-labour Vermeer, en eil estaj.
War a seblant e voe bras perzh Maria Thins e buhez ar c'houblad. Alies ez ae d'an iliz jezuist a oa tost ouzh o zi, ha kement-se a seblant bezañ levezonet Johannes ha Catherina. O zrede mab a voe anvet Ignatius, diwar anv krouer ar Jezuisted. Ne ouezer ket ha badezet e voe en iliz katolik, peogwir ne chom roud ebet eus ar marilhoù badeziant.
E 1672 e oa berr an argant ganti: an douaroù perc'hennet ganti e-kichen Schoonhoven a vo beuzet a-benn mirout ouzh an arme c'hall a dizhout linenn difenn an Izelvroioù. E 1675 e varvas he gwaz hag e reas Vermeer meur a veaj-kenwerzh en anv e vamm-gaer : mont a reas da c'h-Gouda, ha da Amsterdam. Eno ec'h amprestas Vermeer argant hag evit hen ober ec'h implijas anv e vamm-gaer hep kelaouiñ anezhi. Vermeer a droas da sot abalamour d'an diaesterioù argant, evel ma skrivas e wreg, hag a-daol-trumm e varvas. Goude marv Vermeer ec'h embannas e vamm-gaer he doa implijet hec'h argant da skoazellañ al livour hag e familh. A-benn he zrugarekaat e voe roet Alegorienn al liverezh dezhi. E 1676 edo o chom e Den Haag ha goude-se e tistroas da z-Delft, hag eno e voe douaret en iliz kozh, e-kichen Vermeer. Evit Catharina az eas da chom da Vreda.

## Notennoù

* ↑ En iliz Sant Yann e Gouda ez eus ur werenn livet bet roet gant he hendadoù.
* ↑ Bailey, Anthony, Vermeer: A View of Delft, p. 63. Macmillan, 2002. ISBN 0805069305.
* ↑ J.M. Montias, p. 210-212.

## Liammoù diavaez

* http://www.encyclopedia.com/doc/1G1-17942747.html
* http://www.vermeerscamera.co.uk/reply4.htm
* http://www.bergerfoundation.ch/
# Maria Tănase

Maria Tănase (1913-1963) a oa ur ganerez rouman.
Kanañ a rae kanaouennoù hengounel, koulz ha traoù nevez, tonioù tango pe operetta. Bras e voe he brud e Roumania. Keñveriet eo bet gant kanerezed evel Édith Piaf e Bro-C'hall pe Amália Rodrigues e Portugal. E-pad an tregont vloaz ma voe o kanañ, e veze sellet outi evel kanerez wellañ Roumania. Hiziv c'hoazh e talc'her soñj anezhi en he bro. E 2006 e oa bet lakaet en ur roll eus Kant den pouezusañ Roumania a-hed an istor.

## Liamm diavaez

* Maria Tănase - Leliţa cîrciumăreasa
* Maria Tanase - Pana cand nu te iubeam
# Maria Vadillo

Maria Vadillo, ganet d'an 21 a viz Kerzu 1949 en El Arenal (Kastilha ha León), zo ur bolitikerez vreizhat, eus ar PS, bet kuzulierez-kêr e Roazhon, kuzulierez-rannvro, besprezidantez-rannvro, hag eil pried Jean-Yves Le Drian.

## Liammoù diavaez

* Tête-à-tête avec Maria Vadillo, nouvelle vice-présidente de Région - 6/09/2010
* Prezegenn ganti e Karaez diwar-benn an ospital
* Diwar-benn he bugale-vihan e lise gall Barcelona - 8/03/2018

## Notennoù

* ↑ http://www.politiquemania.com/fiche-5103.html
# Maria Theresia

Maria Theresia, pe Maria Tereza e brezhoneg, ganet e Vienna e 1717 ha marvet eno e 1780, a oa dugez-veur Aostria, rouanez Hungaria, rouanez Bohemia, hag a oa pried da Franz Iañ, Impalaer santel, ha kenimpalaerez.

## He buhez

Merc'h e oa d'an impalaer Karl VI an Impalaeriezh Santel ha d'e bried Elisabeth Christine von Braunschweig-Wolfenbüttel, hag arc'hdugez Aostria e oa a-vihanik. Dre ma oa marvet he breudeur ha c'hoarezed en bugel ne chome nemet Maria Anna Aostria (1718-1744).
En 1725 e lakaas he zad sinañ ar Pragmatica Sanctio gant ar Stadoù ha gant ar broioù estren. Hervez ar skrid e oa ar gurunenn da vezañ roet d'an henañ eus e vugale-eñ, pe blac'h pe baotr e vije. Neuze 'ta da Maria Theresia, diwar-goust merc'h e vreur henañ, Joseph Iañ, marvet a-raok dezhañ.
Pa varvas Karl VI en 1740, koulskoude, hag en desped d'ar Pragmatica Sanctio he devoe poan Maria Theresia da lakaat anavezout he gwir war ar gurunenn. Frederig II Prusia a lammas war Silezia, un douar pinvidik a oa d'an Tiegezh Habsburg, ha setu tarzhet Brezel Hêrezh Aostria.

## He bugale

* Maria Elisabeth (1737–1740)
* Maria Anna (1738–1789)
* Maria Karolina (1740–1741)
* Joseph II (1741–1790)
** dimezet e 1760 da Isabella von Bourbon-Parma, merc'h d'an dug Philipps von Parma, Piacenza, Guastella
** addimezet e 1765 da Maria Josepha von Bayern, merc'h d'an Impalaer santel Karls VII
* Maria Christina (1742–1798)
** dimezet e 1766 d'an dug Albert Kasimir von Sachsen-Teschen
* Maria Elisabeth (1743–1808), abadez en Innsbruck
* Karl Joseph (1745–1761), marvet da 16 vloaz,
* Maria Amalia (1746–1804)
** dimezet e 1769 d'an dug Ferdinand von Parma, mab da Philipps, dug Parma, Piacenza, Guastella
* Leopold II. (1747–1792)
** dimezet e 1765 d'an Infantez Maria Ludovica Spagn
* Maria Karolina (1748–1748)
* Johanna Gabriela (1750–1762)
* Maria Josepha (1751–1767)
* Maria Karolina (1752–1814) ∞ 1768
* Ferdinand Karl Anton (1754–1806)
* Marie Antoinette (Maria Antonia) (1755–1793)
** dimezet e 1770 da Louis (1754-1793), Daofin Bro-C'hall, ha roue adalek 1773 evel Loeiz XVI
* Maximilian Franz (1756–1801), arc'heskob, priñs-eskob Kôln.
# Maria Theresia Aostria (1684–1696)

Maria Theresia Aostria, ganet e Vienna e 1684 ha marvet en Ebersdorf e 1696, a oa c'hwec'hvet merc'h Leopold Iañ, Impalaer santel roman hag e deirvet gwreg, Eleonore Magdalene von der Pfalz. Mervel a reas en he 12 vloaz.
# Maria Theresia Aostria (1816–1867)

Maria Theresia Isabella Aostria, ganet d'an 31 a viz Gouhere 1816 en Vienna, Aostria, ha marvet d'an 8 a viz Eost 1867 en Albano Laziale, Italia), a oa arc'hdugez Aostria, deuet da vezañ Rouanez an Div Sikilia.
Merc'h e oa da Karl Aostria-Teschen (1771-1847), arc'hdug Aostria ha mab d'an Impalaer Leopold II Aostria, ha d'e bried Henriette Alexandrine Nassau-Weilburg (1797-1829).

## Dimeziñ ha bugale

Dimezet e oa da Ferdinando II an Div Sikilia, intañv eus e bried kentañ. Daouzek bugel he deus bet:
* Luigi, kont Trani (1838-1886).
** dimezet da Matilde Bavaria, c'hoar da Elisabeth Bavaria (1837-1898) a oa Impalaerez Aostria ;
* Alberto, kont Castrogiovanni (1839-1844), marvet da bemp bloaz;
* Alfonso, kont Caserta (1841-1934), dimezet d'e geniterv Maria Antonietta an Div Sikilia. Anezho e teu ar skourr Borbone-Due Sicilie a vremañ;
* Maria Annunziata (1843-1871). Dimezet d'an arc'hdug Karl Ludwig von Österreich;
* Maria Immacolata (1844-1899). Dimezet da Carlo Salvatore d'Asburgo-Toscana;
* Gaetano, kont Girgenti (1846-1871), dimezet da Isabella di Borbone-Spagna, merc'h kentañ ar rouanez Isabella II Spagn ;
* Giuseppe, kont Lucera (1848-1851);
* Maria Pia (1849-1882), dimezet da Roberto Iañ, dug Parma;
* Vincenzo, kont Melazzo (1851-1854);
* Pasquale, kont Bari (1852-1904), dimezet (en vorganatek) da Blanche Marconnay;
* Maria Luisa (1855-1874), dimezet da Enrico Carlo di Borbone-Parma, kont Bardi;
* Gennaro, kont Caltagirone (1857-1867).
a vo kavet e Wikimedia Commons.
# Maria Theresia Josepha Aostria

Maria Theresia Josepha Charlotte Johanna Aostria (Firenze, 14 a viz Genver 1767–7 a viz Du 1827, Leipzig) a oa ur briñsez aostrian, deuet da vout rouanez Sachsen goude bezañ dimezet e 1787 da Anton Saks, roue Saks.
Merc'h e oa d'an impalaer Leopold II an Impalaeriezh Santel ha d'e bried María Luisa Spagn.
# Marina Brunello

Marina Brunello a zo bet ganet d'an 10 a viz Even 1994 e Lovere, e Proviñs Bergamo (Italia) . He c'hoar Roberta Brunello hag he breur Sabino Brunello a zo c'hoarierion echedoù brudet ivez. Mestrc'hoarierez echedoù italian . Mestr FIDE (Maouezi) eo. Kampionez Italia dindan 12 vloaz.
Kampionez Italia e 2008.
2 159 edo he renk Elo d'ar 1añ a viz Gwengolo 2009.

## Liammoù diavaez

* He fichenn FIDE
* He fartiennoù e 365Chess.com
* Pennad gant luc'hskeudennoù eus Marina Brunello, ChessBase news
* Ur bartienn
# Marina Severa

Marina Severa (marvet a-raok 375) a oa impalaerez Roma ha pried kentañ an impalaer roman Valentinian Iañ ; dimezet e oant a-raok ma'z eas he fried da impalaer. N'ouzer ket piv e oa he zud.
Mamm e oa d'an impalaer Gratianus, ganet e 359 e Sirmium e Pannonia. Anvet e voe Valentinian da impalaer e 364. A-benn neuze e reas Marina Severa anaoudegezh en ti-kouronkoù gant ur plac'h yaouank a gave eus ar re gaerañ, Justina, diskiblez gant relijion Arius, ha merc'h d'ur gouarnour en Italia. Komz a reas eus ar plac'h yaouank hag eus he c'hened d'he fried, ma c'hoantaas hemañ dimeziñ dezhi, met evit-se e oa ret terriñ e eured kentañ. Dre ma ne felle ket dezhañ dispartiañ diouzh mamm he mab, nevez lakaet da augustus, e c'hovelias ul lezenn nevez da reiñ ar gwir d'ur gwaz da gaout div wreg. War-dro 370 e timezas an impalaer da Justina, intañvez Magnentius.
War a seblant, an div blac'h a oa chomet mignonezed. Ne oa ket bet trouz etre Gratianus ha Justina, mamm Valentinian II, goude marv Valentinian Iañ. N'ouzer ket muioc'h.
# Marina de Cudeyo

Marina de Cudeyo zo ur gumun e Spagn, e Kantabria.
# Marine

Marine zo un anv-badez gallek, deuet eus an anv latin Marina, stumm gwregel « Marinus » .

## Adstummoù

* Marinette,
* Marina ha Marinella.

## Yezhoù arall

* Maryna, e poloneg,
* Марина (Marina), e bulgareg ha ruseg,
* Marina en italianeg, roumaneg, svedeg

## Tud

* Marine Le Pen
* Marine Rambach, skrivagnerez c'hall diwar-benn al lesbianelezh

## Lec'hanvadurezh
### Breizh

* Sainte-Marine, anv gallek Sant-Voran, er Vro-Vigoudenn

### Bro-C'hall

* Marines, Val-d'Oise,

### Spagn

* Marines, Valencia

### Stadoù-Unanet

* Marine, Illinois,
* Marine City, Michigan,
* Marine on St. Croix, Minnesota

## Pennadoù-kar

* Marin
* Marines
# Marine Corps Base Camp Lejeune

Marine Corps Base Camp Lejeune (/ləˈʒɜːrn/), berraet e Camp Lejeune, zo ur bazenn gourdoniñ 640 km2 eus an US Marine Corps lec'hiet e Jacksonville, North Carolina.
23 km a arvor pe aodoù a zo, pouezus eo evit gourdonierezh ar soudarded dour-ha-douar a ya d'ober ar Marines. Ouzhpenn-se dre ma z'eo lec'hiet etre daou borzh bras Wilmington, North Carolina hag hini Morehead City, North Carolina ez eo aesaet kalz lorc'hañ un nerzh kas.
Bazenn pennañ ar c'hamp a zo savet gant c'hwec'h skourr: Marine Corps Air Station New River, Camp Geiger, Stone Bay, Courthouse Bay, Camp Johnson, hag an hini ziwezhañ, ar Greater Sandy Run Training Area.

## Liammoù diavaez

* Lec'hienn ofisiel ar Marine Corps Base Camp Lejeune
# Marina Ginestà

Marina Ginestà Coloma (Toloza, 29 a viz Genver 1919 – Pariz, 6 a viz Genver 2014) a oa ur gomunourez e-pad Eil Republik Spagn ha brezel Spagn.
Brudet e voe abalamour d'ul luc'hskeudenn kemeret d'an 21 a viz Gouhere 1936 gant an Alaman Hans Gutmann (Juan Guzmán) war toenn an Hotel Colón e Barcelona, pa ne oa nemet 17 vloaz a-boan. Jubennourez e oa ivez gant kazetenner ar Pravda, Mic'hail Koltsov.
Micherourien e oa he zud, divroet eus Spagn : Empar (Amparo) Coloma Chalmeta, a oa eus Valencia, ha Bruno Ginestà Manubens, eus Manresa (proviñs Barcelona). Hi e oa an eil eus daou vugel ar priedoù Ginestà-Coloma : he breur Albert, ganet e 1916 e Toloza evelti. He mamm-gozh a-berzh mamm, Micaela Chalmeta, a oa emsaverez sokialourez, gwregelourez ha kevelouriourez e Katalonia, ha perzh a gemeras e darvoudoù ar Semana Trágica e 1909. He zad-kozh a-berzh mamm, Joan Coloma, a oa emsaver e skourr katalan ar PSOE.
# Marina di Gioiosa Ionica

Marina di Gioiosa Ionica zo ur gumun italian e Meurgêr Reggio Calabria e Calabria.
# Marinaleda

Marinaleda zo ur gumun e Spagn e proviñs Sevilla, en Andalouzia.
# Marine Galstyan

Marine Galstyan (en armenieg: Մարինե Գալստյան) zo un aktourez sinema, c'hoariva ha skinwel italian, bet ganet d'ar 14 Mezheven 1980 e Yerevan (Armenia).

## Sinema

* Bella, e Notre Dame De Paris (2003)
* T'amo e t'amerò, dir. Arthur Vardanyan (2004)
* Il caso di Amati Malik, gant Emanuele Turbanti (2008)
* Miradas, gant Lorenzo Righini (2013)
* Coupe Fatale, gant Raffaele Totaro (2013)
* Il ragazzo della Giudecca, gant Alfonso Bergamo (2016)
* In the Same Garden, gant Ali Asgari (2016)
* Il resto con i miei occhi, gant Massimiliano Amato (2017)
* Corrida de Toros, gant Fabio Romani ha Fabio Pollio (2021)

## Skinwel

* Parnas (Armenia1, 2000–2003)
* Tutto il mondo è paese (2020) g antGiulio Manfredonia
* Un posto al sole (2020)

## Liammoù diavaez

* (en)

## Notennoù ha daveennoù

* ↑ Marine Galstyan (February 27, 2022).
* ↑ Daniela Catelli (21 November 2020). Un posto al sole: Marine Galstyan è Thea Dimitru. Carriera, Vita Privata e Curiosità sull'attrice (Italian). comingsoon.it. Kavet : 31 January 2024.
# Iholdiko erreka

An Iholdiko erreka (gwazh Iholdi), pe Joyeuse e galleg, zo ur stêr eus Benafarroa, adstêr d'an Aturri (Adour, e galleg).
Eieniñ a ra en Iholdi.

## Kumunioù treuzet

* Iholdi
* Landibarre
* Ostankoa
* Bithiriña
* Donapaleu
* Amendüze-Unaso
# Ij

Ij (oudmourteg: Иж, Ij, pe Ижкар, Ijkar; Ижевск, Ijevsk e rusianeg) eo kêr-benn Republik Oudmourtia e Kevread Rusia. E 2010 e oa 627 734 a dud o vevañ enni.

## Liammoù diavaez

a vo kavet e Wikimedia Commons.
* (udm) (ru) (en) Lec'hienn ofisiel
# Ihorombe

Ihorombe zo ur rannvro eus Madagaskar, e su ar vro. Ihosy eo ar pennlec'h.

## Daveenn

* ↑ Institut National de la Statistique de Madagascar.
g • ka • ke Rannvroioù Madagaskar :
| Rannvroioù | Alaotra-Mangoro · Amoron'i Mania · Analamanga · Analanjirofo · Androy · Anosy · Atsimo-Andrefana · Atsimo-Atsinanana · Atsinanana · Betsiboka · Boeny · Bongolava · Diana · Haute Matsiatra · Ihorombe · Itasy · Melaky · Menabe · Sava · Sofia · Vakinankaratra · Vatovavy-Fitovinany |
# Ijinerezh aeregorel

An ijinerezh aeregorel eo ar skourr eus an ijinerezh e-lec'h ma vez lakaet asambles ijinerezh an aerlistri pe aerlestrerezh hag hini an egorlistri pe egorlestrerezh.
Gantañ e pleder gant :
* Aerodinamik - studi al fluidennoù en-dro d'an askelloù ha lodennoù all an aerlistri dre ribouloù-avel
* Poulzerezh - studi an energiezh a zo ezhomm diouti evit kas al listri en aer pe en egor.
* Kontroll an dinamik-nijal.
* Studi ar strukturoù evit ma vo gouest al listri da herzel ouzh an nerzhioù enep.
* Studi an danvezioù implijet hag ijinañ reoù nevez gant barregezhioù dibar.
Diazezet eo ar skiantoù-se war skourr an fizik damkanel anvet mekanikerezh ar fluidennoù. Koulskoude e vez graet arnodoù dre skiant-prenet war patromoù bihan o skeul pe brototipoù. Esaet e vezont pe er ribouloù-avel pe en aergelc'h digor. Muioc'h-muiañ e vez implijet drevezerien evit berraat an esaeoù war danvezioù pe listri fetis.
# Ijinour

Un ijinour a zo un den a labour e tachenn an ijinerezh.
# Ijinour-ar-son

Un ijinour-ar-son, pe sonijinour, pe klevijinour, pe aodio ijinour, a zo un den hag a ra war-dro sonioù ha trouzioù en abadennoù a bep seurt, c'hoariva, filmoù hag all. Sed ur vicher hag a servij da veur a dra, hag a c'haller ober goude 5 bloavezh studi war-lerc'h ar vachelouriezh.
* Filmoù
* Sonerezh
* Skingomz
* Skinwel
* Sonadeg
* C'hoariva
Implijet e vez gant un ijinour son mekanikoù niverel pe analogel.

## Labour un Ijinour son

Un ijinour son a servij da vestroniañ sonerezh (mastering) pe da enrollañ abadennoù pe da veskañ sonerezhioù zo.

### Filmoù

E-barzh bed ar filmoù ez eus meur a ijinour son o labourat, bez' emañ :

#### Pennrener ar sonerezh

Dezhañ eo d'ober war-dro kement a zo tro-dro d'ar son pe d'ar sonerezh en ur film.

### Sonerezh

Un ijinour son en devez da labourat un tamm e pep lec'h. Gallout a ra labourat war lec'hioù filmoù pe c'hoazh e-barzh ur stal.
An ijinourien son a c'hell bezañ barrek war stummoù sonerezh disheñvel (Jazz, Rock, sonerezh klasel).

### Skingomz

Er skingomz, e c'hell un ijinour son labourat diwar-benn an enrolladennoù pe c'hoazh ar cheñchamantoù programmoù... Tu zo ivez dezhañ ober traoù all evel labourat diwar-benn ur programm bennak.

### Skinwel

Tost heñvel eo labour un ijinour son er skingomz ouzh labour un ijinour son er skinwel.

### Sonadegoù

Dezhañ eo da zasparzh ar son e-pad ur sonadeg. Labourat a ra gant an nebeutañ a efedoù, siwazh implijet e vez efedoù a-wechoù e-barzh abadennoù brudet-kenañ evel Eurovision, ur sonadeg gant Johnny Halliday... Met gant an darn vuiañ eus an arzourien hag ar selaouerien e vez degemeret fall an dra-se.

### Ar c'hoariva

Labour un ijinour e-barzh ur c'hoariva a zo ar muiañ a wech ar cheñchamant sonerezh e-pad ur c'houlz amzer berr. Tu zo ivez dezhañ enrollañ son an abadennoù pe lakaat efedoù d'an dud pa vez ur c'hoarigan.

## Studioù evit bezañ ijinour son

N'eo ket ret kaout un diplom evit ober ar vicher-mañ met unan a c'haller kaout goude 5 bloavezh studi war-lerc'h ar vachelouriezh. Pa vez graet ar studioù-se e vez muioc'h a chañsoù da gaout ul labour ijinour-son er skinwel, skingomz, pe evit ar filmoù hag ar sinema.

#### Lec'hioù studi

* ESRA e Pariz, Nisa, Roazhon
* Cifacom e montreuil
* CNC-Centre national de la cinématographie e Pariz
* CNT- Centre national du théâtre, département documentation-information. 6 rue Braque, 75003 Paris. Plgz. 01 44 61 84 85

## Kleñvedoù micherel

Bezañ kustum da glevout un niver uhel a zesibeloù a c'hall degas:
* akoufenoù pe Droug an divskouarn;
* bouzarded

## Gopr

Gallout a ra un ijinour son bezañ paeet eus ar SMIC (gopr izelañ aotreet) en ur stal vihan betek 10 000€ hag ouzhpenn pa vez ret ober war-dro ur bladenn pe ur film brudet.
# Iholdi

Iholdi (Ihòut en okitaneg; Iholdy e galleg hag ent-ofisiel) zo ur gumun eus Euskal Herria, pennlec'h kanton Iholdi, e proviñs Benafarroa, en Iparralde.

## Kumunioù amezek

* Armendaritze er biz
* Heleta er gwalarn
* Irisarri er c'hornôg
* Landibarre er gevred
* Suhuskune er c'hreisteiz

## Anv-badez

Un anv-badez roet d'ar plac'hed eo Iholdi ivez.

## Lennegezh

Iholdi zo anv ur plac'hig e danevelloù Mariasun Landa.

## Skeudennoù

* Ar c'hastell
* Maner
* Ar polotva dirak an iliz hag ar vered
* Maen-bez savet e 1597
* Ti-kêr
* Gourin en Iholdi

## Liammoù diavaez

a vo kavet e Wikimedia Commons.
# Ijinerezh

Pa studier ur raktres pe greantel pe skiantel pe kevredigezhel e tleer plediñ gant meur a doare-ober e-keñver an teknologiezh, an armerzh, an arc'hantañ hag an dud. An ijinerezh eo ar skiant evit lakaat anezho da c'hoari ingal. An ijinour a dlee bezañ gouest labourat gant meur a ostilh pe meur a ardivink hag eo ivez e garg jediñ ha gwiriekaat.
Lakaat disoc'hoù ar skiantoù da dalvezout evit diluziañ kudennoù fetis, greantel pe bemdeziek eo pal pennañ an ijinerezh. Alies e kemer perzh en imbourc'h skiantel an ijinourien, pe dre bleiniañ raktresoù imbourc'h o tennañ d'un dachenn greantel pe dre blediñ gant perzhioù fetis un imbourc'h.

## Stummadur an ijinourien

Evit resev un diplom ijinour e c'heller studiañ en ur skol-veur pe en ur skol-ijinourien e-pad 4 pe 5 bloaz.

## Micherioù an ijinerezh

* Automategezh
* Dafaroù
* Dasparzhañ
* Dezougerezh
* Endro
* Elektronik
* Energiezh
* Fizik ar c'halonennoù
* Gweledoniezh
* Gwiaderezh
* Houarnouriezh
* Ijinerezh biomezegiel
* Ijinerezh foran
* Ijinerezh kimiezh
* Ijinerezh poelladoù
* Ijinerezh ar morioù
* Ijinerezh urzhiataerel
* Klevidigezh
* Labourioù publik
* Mekanik
* Mekatronik
* Merañ perzhioù mat
* Metallerezh
* Muzulierezh
* Mikroteknikoù
* Nanotecknologiezh
* Okeanouriezh
* Robotik
* Sevel-tiezh
* Tredan
# Ijinerezh aerlestrel

An ijinerezh aerlestrel zo ur vicher hag a laka e pleustr an teknologiezhioù da ijinañ, sevel hag implij a bep seurt mekanikoù gouest da nijal : kirri-nij dreist-holl, fuc'helloù, biñsaskelloù hag all dre studiañ teknikoù ha skiantoù ar merdeiñ en aer hag ar binvioù implijet.
An ijinerezh aerlestrel a labour da ijinañ ha sevel frammoù-kirri-nij ha biñsaskelloù, oc'h implij reolennoù an aernerzoniezh ha diazezoù mekanik an heverennoù hag an ijinerezh frammadrel. Ouzhpenn da se ec'h enframm ar c'hefluskerioù (kefluskerioù pebeilat, troelldazloc'herioù ha [[troellerlusker]ioù) er frammoù-se evit sevel ar c'hirri da nijal.
A-hend-all, an ijinerezh aerlestrel eo c'hoazh an hini a raktres an aerborzhioù, a ijin hag a laka da dreiñ ar rouedadoù treuzdougen aerlestrel, hag a fard dafar arbennik all e-giz armoù, loarelloù, aerlistri hag egorlistri.
Daoust m'eo diazezet ar labour-se war ar skiant e vez implijet gantañ lunelloù ha kentpatromoù, a vez amprouet e redoù-avel kalvezadel pe e an aergelc'h digor. Urzhiataerioù a vez implijet ivez.

## Gwelet ivez

* Aerlestrerezh
* Aeronijerezh
* Ijinerezh egorlestrel
# Ijoreg

Ur yezh finnek-ougrek eo an ijoreg (ijoreg: ižoran keeli, saozneg: Izhorian) komzet gant tro-dro da 302 den kozh (1989) e Rusia (Europa).
Damvarv eo an ijoreg, yezh kar d'ar c'harelieg, dre an diouer a dud barrek warni.

## Gwelet ivez

* Yezhoù finnek-ougrek
# Le Courrier du Léon

Le Courrier du Léon a zo ur sizhunieg breizhat eus Bro Leon. E gwir n'eo nemet stumm leonat Le Progrès de Cornouaille, embannet e Kemper.

## Liamm diavaez

* Le Courrier du Léon
# Le Crime au père Boniface

Le Crime au père Boniface zo un danevell gant Guy de Maupassant, embannet en 1884.

## Istor

Da gentañ e oa bet embannet e Gil Blas ar 24 a viz Mae 1884 ha sinet Maufrigneuse.
Goude e voe adembannet en dastumad Contes du jour et de la nuit en 1885, ma oa an danevell gentañ eus an dastumad.

## Notennoù

| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Le Coup d'État permanent

Le Coup d'État permanent zo un arnodskrid gant François Mitterrand diwar-benn politikerezh Charles de Gaulle, bet embannet e 1964.